পাটলীপুত্র
পাটলীপুত্র ছিল প্রাচীন ভারতের একটি শহর। এটি অধুনা ভারতের বিহার রাজ্যের রাজধানী পাটনা শহরের সন্নিকটে অবস্থিত ছিল। খ্রিস্টপূর্ব ৪৯০ অব্দে মগধের রাজা অজাতশত্রু গঙ্গা নদীর তীরে একটি ছোটো দুর্গের আকারে (পাটলীগ্রাম) পাটলীপুত্র শহরটি স্থাপন করেন। আধুনিক পাটনা শহরের নিকটবর্তী অঞ্চলে ব্যাপকহারে পুরাতাত্ত্বিক খননকার্য চালানো হয়েছে। ২০শ শতাব্দীর প্রথম দিকে চালানো খননকার্যের ফলে জানা গিয়েছে, এখানে একটি বড়ো আকারের দুর্গ অবস্থিত ছিল। এও জানা গিয়েছে যে, সেই দুর্গটিকে শক্তপোক্ত করার জন্য কাঠের ব্যবহার করা হয়েছিল।